Рэйнджарз Глазга

«Рэ́йнджарз» (па-ангельску: Rangers Football Club) ― шатляндзкі футбольны клюб з Глазга. Клюб мае мянушкі the Gers, Teddy Bears і, акрамя таго, Light Blues. Часам клюб называюць «Глазга Рэйнджарз», але слова Глазга ніколі не прысутнічала ў афіцыйным назове клюбу. Хатнія гульні праводзіць на стадыёне «Айбракс», які зьмяшчае 50 817 гледачоў, стадыён знаходзіцца ў паўднёва-заходняй частцы Глазга. «Рэйнджарз» 55 разоў перамагаў у нацянальным чэмпіянаце: больш, чым хто-небудзь зь іншых клюбаў у сьвеце. 28 разоў станавіўся ўладальнікам Кубку лігі Шатляндыі, больш чым хто-небудзь у Шатляндыі, і 34 разы перамагаў у Кубку Шатляндыі. У 1961 годзе «Джарз» дайшоў да фіналу Кубку ўладальнікаў кубкаў, стаўшы такім чынам першым брытанскім клюбам дасягнуўшым фіналу эўрапейскіх кубкаў. У 1967 годзе клюб зноўку трапіў у фінал таго ж самага кубка, але таксама атрымаў паразу. І толькі ў 1972 годзе гэты трафэй знайшоў сваё месца ў клюбнай калекцыі. Акрамя таго ў 2008 годзе клюб дайшоў да фіналу Кубка УЭФА. Клюб традыцыйна падтрымліваецца пратэстантамі й прыхільнікамі уніі з Ангельшчынай (юніяністы). Галоўным супернікам клюбу зьяўляецца «Сэлтык», тандэм двух клюбаў вядомы як Старая Фірма (Old Firm), гульні паміж гэтымі камандымі маюць назоў ― дэрбі Глазга. Гісторыя Чацьвёра заснавальнікаў клюбу ― браты Мойзэс і Пітэр Макнэйл, Пітэр Кэмпбэл і Ўіліям Макбіт ― стварылі футбольную каманду й далі ёй назоў па першым ўбачаным назове ў кніжцы. У траўні таго ж году прайшла першая гульня клюбу супраць каманды Callander F.C. на грамадзкім пляцы Glasgow Green, гульня скончылася зь лікам 0:0. Афіцыйнай датай заснаваньня клюбу лічыцца 15 ліпеня 1873 году, калі клюб правёў свой першы штогадовы сход. У 1877 годзе клюб дайшоў да фіналу Кубка Шатляндыі. Першае ў гісторыі дэрбі Старой Фірмы сталася ў 1888 годзе, у год заснаваньня «Сэлтыку». «Рэйнжарз» атрымалі паразу зь лікам 5:2. У сэзоне 1890―1891 гадоў «Джарз» стаў адным зь дзесяці ўдзельнікаў сфармаванай шатляндзкай футбольнай лігі. К гэтаму часу «Рэйнджарз» ужо гуляў на «Айбракс». Ня здолеўшы атрымаць пагадненьня з крэдыторамі 14 чэрвеня 2012 году клюб быў вымушаны пачаць працэс банкруцтва. Ягоныя актывы былі прададзеныя новай кампаніі, Sevco Scotland Ltd, якая ў далейшым была перайменаваная ў Rangers Football Club Limited. Пасьля клюб быў зноўку далучаны да Шатляндзкай футбольнай асацыяцыі, прыняўшы шэраг ўмоваў, як то аднагадовую забарону на трансфэры. Заяўка на ўдзел у шатляндзкай Прэм’ер-лізе была адхіленая, у дадатак да гэтага было вырашына разьмясьціць «Рэйнджарз» у ніжэйшым дывізіёне на пачатку сэзону 2012―2013 гадоў, а ня ў першы дывізіён, як спачатку плянавался. Дасягненьні Чэмпіён Шатляндыі: 55 1891, 1899, 1900, 1901, 1902, 1911, 1912, 1913, 1918, 1920 1921, 1923, 1924, 1925, 1927, 1928, 1929, 1930, 1931, 1933 1934, 1935, 1937, 1939, 1947, 1949, 1950, 1953, 1956, 1957 1959, 1961, 1963, 1964, 1975, 1976, 1978, 1987, 1989, 1990 1991, 1992, 1993, 1994, 1995, 1996, 1997, 1999, 2000, 2003 2005, 2009, 2010, 2011, 2021 Уладальнікі Кубка Шатляндыі: 34 1894, 1897, 1898, 1903, 1928, 1930, 1932, 1934, 1935, 1936 1948, 1949, 1950, 1953, 1960, 1962, 1963, 1964, 1966, 1973 1976, 1978, 1979, 1981, 1992, 1993, 1996, 1999, 2000, 2002 2003, 2008, 2009, 2022 Уладальнікі Кубка шатляндзкай лігі: 28 1947, 1949, 1961, 1962, 1964, 1965, 1971, 1976, 1978, 1979 1982, 1984, 1985, 1987, 1988, 1989, 1991, 1993, 1994, 1997 1999, 2002, 2003, 2005, 2008, 2010, 2011, 2024 Уладальнікі Кубка ўладальнікаў кубкаў: 1 1972 Склад Актуальны на 22 лютага 2026 году Крыніцы Вонкавыя спасылкі Афіцыйны сайт Rangers History Project Rangers Media